rejauldu/bengali-wikipedia huggingface dataset:
মা শিরোনামের অন্যান্য নিবন্ধগুলো হচ্ছে:  উপন্যাস  মা (বাংলা উপন্যাস), আনিসুল হক রচিত বাংলা ভাষার উপন্যাস।  মা (রুশ উপন্যাস), ম্যাক্সিম গোর্কী রচিত রুশ ভাষার উপন্যাস।  মা (পার্ল এস. বাকের উপন্যাস), পার্ল এস. বাক রচিত ইংরেজি ভাষার উপন্যাস।  দিবস  মা দিবস, বিশেষ দিন।  ব্যক্তি  আনন্দময়ী মা, আধ্যাত্মিক সাধিকা  মা সারদা, আধ্যাত্মিক সাধিকা  জ্যাক মা, আলিবাবা গ্রুপের প্রতিষ্ঠাতা ও চেয়ারম্যান।   অন্যান্য   মা (টেলিভিশন ধারাবাহিক), ভারতীয় টেলিভিশন চ্যানেল স্টার জলসায় প্রচারিত একটি ধারাবাহিক নাটক।
সলিয়াবাকপুর বাংলাদেশের বরিশাল জেলার অন্তর্গত বানারীপাড়া উপজেলার একটি ইউনিয়ন।   আয়তন  সলিয়াবাকপুর ইউনিয়নের আয়তন ৩,৭৭৫ একর।   প্রশাসনিক কাঠামো  সলিয়াবাকপুর ইউনিয়ন বানারীপাড়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বানারীপাড়া থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী সলিয়াবাকপুর ইউনিয়নের মোট জনসংখ্যা ১৯,৫৯২ জন। এর মধ্যে পুরুষ ৯,৪০৪ জন এবং মহিলা ১০,১৮৮ জন। মোট পরিবার ৪,৪৮৫টি।   শিক্ষা  ২০১১ সালের আদমশুমারি অনুযায়ী সলিয়াবাকপুর ইউনিয়নের সাক্ষরতার হার ৭৮.৭%।   আরও দেখুন   বানারীপাড়া উপজেলা  বানারীপাড়া থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:বানারীপাড়া উপজেলার ইউনিয়ন
কিম্বারলি ভ্যানভ্যাক (Kimberley Vanvaeck)  যিনি অনলাইনে Gigabyte নামে বেশি পরিচিত, একজন বেলজিয়ান ভাইরাস লেখক। তিনি ইন্টারনেট সিকিউরিটি প্রতিষ্ঠান Sophos এবং এর একজন কর্মী গ্রাহাম ক্লুলেয় (Graham Cluley)-এর সাথে দীর্ঘকালীন বিরোধের জন্য বিশেষভাবে পরিচিত।  ভ্যানভ্যাক একাধিক কম্পিউটার ভাইরাস তৈরি করেছেন, যার মধ্যে উল্লেখযোগ্য হলো Quis, Coconut, এবং YahaSux (বা Sahay)। তিনি Sharp virus (বা Sharpei) নামক একটি ভাইরাসও তৈরি করেন, যেটি (C#)সি শার্প প্রোগ্রামিং ভাষায় লেখা প্রথম ভাইরাস হিসেবে পরিচিত।   ভ্যানভ্যাক এবং গ্রাহাম ক্লুলেয় (Graham Cluley) মধ্যে বিরোধ শুরু হয় যখন গ্রাহাম ভাইরাস লেখকদের লিঙ্গ নিয়ে একাধিক মন্তব্য করেন। Thomas J. Holt, Bernadette Hlubik Schell (2013). Hackers and Hacking: A Reference Handbook. ABC-CLIO. p. 31. এই মন্তব্যগুলোর প্রতিক্রিয়ায় ভ্যানভ্যাক কয়েকটি ভাইরাস তৈরি করেন, যেগুলো বিশেষভাবে গ্রাহামকে লক্ষ্য করে তৈরি করা হয়। তবে এগুলোকে "প্রুফ-অফ-কনসেপ্ট" হিসেবে বিবেচনা করা হয়েছিল এবং বাস্তবে ছড়িয়ে দেওয়া হয়নি। Holt, Thomas J.; Schel, Bernadette Hlubik (2010). Corporate Hacking and Technology-Driven Crime: Social Dynamics and Implications. IGI Global. p. 146.   তথ্যসূত্র   বিষয়শ্রেণী:হ্যাকার বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
থাম্ব|১৯২৫ সালে মসজিদটির ধ্বংসাবশেষ; আলোকচিত্রী ফ্রাইডটফ ননসেন  আব্বাস মির্জা মসজিদ ( (Abas Mirzayi mzkit'), , ) হচ্ছে আর্মেনিয়ার রাজধানী ইয়েরেভানে অবস্থিত উনিশ শতকে নির্মিত একটি ধ্বংসপ্রাপ্ত শিয়া মসজিদ।  উনিশ শতকের গোড়ার দিকে এই মসজিদটি ইরিভান খানাতের শেষ খান (শাসক) হুসেইন খানের রাজত্বকালে এই মসজিদটি নির্মিত হয়েছিল। পারস্যের আয়াসক ফতহ-আলী শাহের পুত্র যুবরাজ আব্বাস মির্জার নামানুসারে এর নামকরণ করা হয় আব্বাস মির্জা জামি।  পারস্যের স্থাপত্য শৈলী অনুসারে মসজিদটি সবুজ এবং নীল কাঁচে আবৃত ছিল। পরবর্তীতে রুশ সৈন্যরা ইয়েরেভান শহর অবরোধ করার পর মসজিদটি অস্ত্রাগার হিসেবে ব্যবহৃত হয়েছিল। Chopin, Historical monuments of the Armenian oblast (Исторический памятник Армянской области), p. 867 Gevont Alishan, Ayrarat (Այրարատ), p. 311Harry F.B. Lynch, Armenia, travels and studies, Volume 1, Longman, green and co., 1901, Harvard University, p. 283 Yervand Shahaziz, The Old Yerevan (Հին Երևանը), pp. 34-35, 182, էջ 34—35, 182 Adam Adamyants, Topography of Yerevan (Տեղագրութիւն Երեւանի), Yerevan, 1889, pp. 38-39 ইয়েরেভান বিজয়ের পর রুশ সৈন্যরা মসজিদটিকে ব্যারাকে পরিণত করেছিল।  সোভিয়েত যুগে অন্যান্য খ্রিস্টীয় ভবনগুলোর সাথে সাথে এই মসজিদও পরিত্যক্ত হয়ে যায়। বর্তমানে শুধুমাত্র মসজিদটির কাঠামোটিই সংরক্ষিত আছে। European Charter for Regional or Minority Languages (ECRML) report for ArmeniaAll historical and architectural, cultural and religious buildings in the territory of the Republic of Armenia in the official Website of the Government of the Republic of Armenia   ছবি    আরও দেখুন   শাহ আব্বাস মসজিদ, ইয়েরেভান   তথ্যসূত্র   বিষয়শ্রেণী:১৯শ শতাব্দীর মসজিদ বিষয়শ্রেণী:আর্মেনিয়ার মসজিদ বিষয়শ্রেণী:কমিউনিস্টদের দ্বারা ধ্বংসকৃত মসজিদ বিষয়শ্রেণী:সাফাভীয় স্থাপত্য বিষয়শ্রেণী:কাজার যুগের ভবন
পামেলা নুসহেত তোস্কানো মিয়ান (; জন্ম: ১৩ জানুয়ারি ২০০০; পামেলা তোস্কানো নামে সুপরিচিত) হলেন একজন মেক্সিকীয় সমলয় সাঁতারু, যিনি মেক্সিকোর প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  তোস্কানো মেক্সিকোর হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন পামেলা নুসহেত তোস্কানো মিয়ান ২০০০ সালের ১৩ই জানুয়ারি তারিখে মেক্সিকোর গুয়াদালাহারায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন তোস্কানো মেক্সিকোর প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি রেগিনা আলফেরেস, ফেরনান্দা আরেয়ানো, নুরিয়া দিয়োসদাদো, ইতসামারি গন্সালেস, ইয়োয়ানা হিমেনেস, সামান্তা রোদ্রিগেস এবং ইয়েসিকা সোব্রিনোর সাথে মেক্সিকোর দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৮৫৩.৭৯৩২ পয়েন্ট অর্জন করে ৭ম স্থান অধিকার করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ২৪২.৯৪৯১, ৩৪৭.৩৮৭৪ এবং ২৬৩.৪৫৬৭ পয়েন্ট পেয়েছিলেন।  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকীয় নারী সাঁতারু বিষয়শ্রেণী:মেক্সিকীয় সমলয় সাঁতারু বিষয়শ্রেণী:মেক্সিকোর অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু
এই পাতাটি উইকিপিডিয়া-বই সম্পর্কে। আরও দেখতে পারেন সাহায্য:বই, উইকিপ্রকল্প উইকিপিডিয়া-বই, উইকিপ্রকল্প বই, উইকিপিডিয়া:উল্লেখযোগ্যতা (বই) বা উইকিবই।  __NOTOC__ __NOEDITSECTION__ সারসংক্ষেপ উইকিপিডিয়া বই মূলত উইকিপিডিয়া নিবন্ধসমূহের সংকলন যা সহজেই পিডিএফ, জেডআইএম বা ওপেন ডকুমেন্ট অথবা মুদ্রিত বই আকারে সংরক্ষণ করা যায়। সাধারণভাবে উইকিপিডিয়া বইয়ের তথ্য এবং সাহায্যের জন্য, দেখুন সাহায্য:বই (সাধারণ পরামর্শ) এবং উইকিপ্রকল্প উইকিপিডিয়া-বই (প্রশ্ন এবং সহায়তা)।   বইয়ের তাক সকল  উইকিপিডিয়া বই ব্রাউজ করুন।  সকল  সম্প্রদায় রক্ষণাবেক্ষণ বইসকল  সম্প্রদায় রক্ষণাবেক্ষণ বই  <center>উইকিপিডিয়া:বইয়ের তাক দলের পৃষ্ঠাসমূহ সম্প্রদায় বইসমূহরে তালিকা সংগঠিত করে। এই বইয়ের তাক  সম্প্রদায় বইসমূহ অন্তর্ভুক্ত করেছে।  নির্বাচিত বই 48px|right   শীঘ্রই আসছে  দেখুন নির্বাচিত এবং ভালো বিষয়। বিষয় ছকের উপরের বাম কোণায় উচ্চ মানের বইয়ের সংযোগ রয়েছে।280px|Printed Wikipedia Books  বিষয়শ্রেণী:উইকিপিডিয়া বই সরঞ্জাম
পাথারকান্দি ভারতের আসাম রাজ্যের করিমগঞ্জ জেলায় অবস্থিত একটি শহর। যা রাজ্যের রাজধানী গুয়াহাটি থেকে ৩৫০ কিলোমিটার দক্ষিণে এবং ৩২ কিলোমিটার জেলা সদর করিমগঞ্জ দক্ষিণে অবস্থিত।  পাথারকান্দি বাসিন্দাদের প্রায় ৯০% বাঙালি যারা সিলেটি উপভাষায় কথা বলে, অবশিষ্টাংশ বিষ্ণুপ্রিয়া মণিপুরী, মণিপুরী (মৈথৈ) এবং খাসি এবং বার্মানদের মত কিছু উপজাতির বসবাস।  পাথারকান্দি শহরটি লঙ্গাই নদীর তীরে অবস্থিত। এছাড়াও এটি একটি গুরুত্বপূর্ণ পুলিশ থানা এবং একটি আসামের বিধানসভার আসন।   ব্যুৎপত্তি  পাথারকান্দি নামটি বাংলা শব্দ “পাথার” (যার অর্থ "ধান ক্ষেত্র") এবং "কান্দি" (যার অর্থ "নদীতীর") থেকে উৎপত্তি হয়েছে ।   ইতিবৃত্ত  পাথারকান্দি পূর্বে প্রতাপগড় নামে পরিচিত ছিল যা ১৫ শতকে মালিক প্রতাপ দ্বারা প্রতিষ্ঠিত হয় ।   যোগাযোগ ব্যবস্থা  পাথারকান্দি দেশের অন্যান্য অংশের সাথে রাস্তা ও রেলপথ দিয়ে সংযুক্ত ।   রেলপথ  পাথারকান্দি রেলজংশন ভারতীয় রেল উত্তরপূর্ব সীমান্ত রেলের অধীনে পড়ে। রেলজংশন মোটরস্ট্যাণ্ড, পাথারকান্দিতে অবস্থিত।   সড়ক পথ  নিয়মিত বাস পরিষেবা ৮ নং মহাসড়কের (পূর্বে ৪৪ নং মহাসড়ক ছিল) পাথারকান্দিকে গুয়াহাটি, শিলং এবং আগরতলা সঙ্গে  সংযুক্ত করেছে ।   রাজনীতি  পাথারকান্দি শহর পাথারকান্দি বিধানসভা ও করিমগঞ্জ লোকসভা সমষ্টির একটি অংশ।   শিক্ষা ব্যবস্থা    বিদ্যালয়সমূহ  পাথারকান্দির বিদ্যালয়গুলি রাজ্য সরকার ও বেসরকারি প্রতিষ্ঠানের দ্বারা পরিচালিত হয়। বিদ্যালয়গুলিতে প্রাথমিক ভাষা বাংলা এবং ইংরেজিতে শিক্ষা প্রদান করা হয়। পাথারকান্দির কয়েকটি উল্লেখযোগ্য বিদ্যালয়গুলি হচ্ছেঃ-  মডেল উচ্চতর মাধ্যমিক বিদ্যালয়    * প্রেমময়ী আদর্শ উচ্চ বুনিয়াদী বিদ্যালয়  যামিনী মোহন বালিকা বিদ্যালয়    কোরক বিকাশ সায়ন্তণ বিদ্যালয়  মর্ডান ইংলিশ স্কুল   হলি চিলড্রেন হাইয়ার সেকেণ্ডারী স্কুল   পাথারকান্দি কলেজিয়েট স্কুল  সেন্ট্রাল পাবলিক স্কুল  সাউথ পয়েন্ট ইংলিশ স্কুল  অক্সফোর্ড ইংলিশ স্কুল  নিউ লিটল ব্লোসম স্কুল (মানিকপাড়া) * প্রণবানন্দ বিদ্যামন্দির   কলেজ   পাথারকান্দি কলেজ   পাথারকান্দি কলেজ অব এডুকেশন  স্বামী বিবেকানন্দ কলেজ        গুরুকূল কলেজ   স্বাস্থ্যকেন্দ্র   পাথারকান্দি প্রাথমিক স্বাস্থ্য কেন্দ্র (ভারতবর্ষের অসম সরকারের অধীনে)   ব্যাংক ও এটিএম পরিষেবা    ব্যাঙ্ক   আসাম গ্রামীণ বিকাশ ব্যাংক, পাথারকান্দি শাখা   ইউনাইটেড ব্যাংক অব ইন্ডিয়া, পাথারকান্দি শাখা  ভারতীয় স্টেট ব্যাঙ্ক, পাথারকান্দি শাখা   পাঞ্জাব ন্যাশনাল ব্যাংক, কাঁঠালতলী শাখা   এটিএম পরিষেবা   ইউনাইটেড ব্যাংক অব ইন্ডিয়া  ভারতীয় স্টেট ব্যাঙ্ক  আই.সি.আই.সি.আই.ব্যাংক  পাঞ্জাব ন্যাশনাল ব্যাংক  	 ক্রীড়া   করিমগঞ্জ ডিস্ট্রিক্ট কারাটে- ডু এসোসিয়েশন   শীতো রযু সেইকো কাই কারাটে-ডু  ইন্ডিয়া, বরাক উপত্য়কা.   ক্লাব সমূহ   পল্লীমঙ্গল ক্লাব এবং গ্রন্থাগার       ভ্রাতৃ সঙ্ঘ ক্লাব  চতুরঙ্গ নাট্য সংস্হা  স্বামী বিবেকানন্দ ক্লাব   ইনসাট স্পোর্টস ক্লাব   নব জাগরণ ক্লাব   বৃহত্তর পাথারকান্দি লায়ন্স ক্লাব   রেলিয়ান্ট সোসিও ইকোনমিক ডেভেলপমেন্ট অর্গানিজেশন (রোডিও)   বিখ্যাত ব্যক্তিত্ব   কে এম বাহারুল ইসলাম, সিইও অব সাউথ আসিয়া ডেভেলপমেন্ট গেটওয়ে।  মাহবুবুল হক,একটি শিক্ষামূলক উদ্যোক্তা, প্রতিষ্ঠাতা ও আচার্য বিজ্ঞান ও প্রযুক্তি বিশ্ববিদ্যালয়, মেঘালয়।   আরও দেখুন   পাথারকান্দি রেলজংশন   পাথারকান্দি বিধানসভা   তথ্যসূত্র   বিষয়শ্রেণী:করিমগঞ্জ
মুরাদ উইলফ্রেড হফম্যান (১৯৩১ - ১৩ জানুয়ারি,২০২০) একজন জার্মানি কূটনীতিক এবং লেখক ছিলেন।ইসলাম সম্পর্কে একাধিক বই লিখেছিলেন, যার মধ্যে জার্নি টু মক্কা আইএসবিএন |0-915957-85-X এবং ইসলাম: দ্য অল্টারনেটিভ আইএসবিএন |0-915957-71-X রয়েছে। তাঁর বেশ কয়েকটি বই এবং প্রবন্ধ রয়েছে যার লেখার প্রধান দিক হলো  পাশ্চাত্যের বাস্তবতায় ইসলাম ও ইসলামই এ সভ্যতার বিকল্প। তিনি (আ কমন ওয়ার্ড বিটুইন অ্যাস এন্ড ইউ) স্বাক্ষরকারীদের একজন, খ্রিস্টান নেতাদের কাছে ইসলামী পণ্ডিতদের পক্ষ হতে খোলা চিঠি, যাতে শান্তি ও সমঝোতার আহ্বান জানানো হয়।  শৈশব ও পড়ালেখা হফম্যান জার্মানির অ্যাশচাফেনবার্গে এ ক্যাথলিক ধর্ম অনুসারি পরিবারে জন্মগ্রহণ করেন। তিনি হার্ভার্ড বিশ্ববিদ্যালয় পড়াশোনা করেছিলেন।  কর্মজীবন হফম্যান ১৯৬১ থেকে ১৯৯৪ সাল পর্যন্ত জার্মান বিদেশি সেবার দায়িত্ব পালন করেছিলেন। Guest CV , IslamOnline প্রথম আলজেরিয়ায় পারমাণবিক প্রতিরক্ষা সম্পর্কিত বিষয়গুলির বিশেষজ্ঞ হিসাবে কাজ করেছিলেন। ১৯৮৩ থেকে ১৯৮৭ সাল পর্যন্ত ব্রাসেল্‌স ন্যাটোর তথ্য পরিচালক হিসাবে কাজ করেছেন, ১৯৮৭ থেকে ১৯৯০ সাল পর্যন্ত আলজেরিয়ার রাষ্ট্রদূত এবং ১৯৯০ থেকে ১৯৯৪ সাল পর্যন্ত মরক্কোর রাষ্ট্রদূতের দায়িত্ব পালন করেছেন। Biographical Note , St. Antony's College 	  হফম্যান জার্মানির সেন্ট্রাল কাউন্সিল অফ মুসলিম এর সদস্য এবং উপদেষ্টা ছিলেন।   ধর্মান্তর ১৯৮০ সালে ইসলাম ধর্ম গ্রহণ করেন। জার্মান সরকারে উচ্চ পদস্থ কর্মকর্তার কারণে তাঁর ইসলাম গ্রহণে বিতর্কিত দেখা যায়।  তিনি আলজেরিয়ার স্বাধীনতা যুদ্ধ যা দেখেছিলেন, ইসলামী কার্যকালাপ এর প্রতি তাঁর আগ্রহ বেড়ে যায় এবং পলিসিদ্ধ খ্রিস্টান মতবাদের বিরোধিতা হিসাবে দেখে, তার ফলস্বরূপ তিনি ইসলাম গ্রহণ করেছিলেন।  প্রকাশনী  আমেরিকান জার্নাল অব ইসলামিক সোস্যাল সাইন্স (১৯৮১)   অ্যা ফিলোসফিকাল অ্যাপ্রোচ টু ইসলাম (১৯৮৩)   ইসলামি দর্শনের ভুমিকা (১৯৮৪)  ন্যাটো ডিফেন্স পলিসি ফেসিং ক্রাইসিস (১৯৮৪)  জার্নি টু ইসলাম:ডায়েরী অব জার্মানি মুসলিম (১৯৮৫)   ইসলাম দ্য অলটারনেটিভ (১৯৯২)   জার্নি টু মক্কা (১৯৯৬)   রিভিসন অব দ্য কুরআন (১৯৯৮)  রিলিজিয়ান অন দ্য রাইস : ইসলাম ইন দ্য থার্ড মিলিনিয়াম (২০০০)   ইসলাম (২০০১)   কোরান (২০০২)   রিলিজিয়াস প্লুরালিসম অ্যান্ড ইসলাম পুলারিজেড ওয়ার্ড (২০০৫)  পেনাল থট অ্যান্ড সাইকোলজি নিউক্লিয়ার স্টাজি (২০০৫)   ইসলাম ইন জার্মানি (২০০৬)  দ্বীন ইসলাম বুজা  (২০০৭)  দ্য ইসলাম ফিউচার ইস্ট ওয়েস্ট (২০০৮)  সমর্থন  ফেডারেল ক্রস অফ মেরিট, জার্মানি।  ইতালির অর্ডার অফ মেরিট কমান্ডার।  আর্টস অফ মেরিট ইন আর্টস অ্যান্ড সায়েন্সেস, ১ ম শ্রেণি, মিশর।  গ্র্যান্ড কর্ডন।  মৃত্যু মুরাদ উইলফ্রেড হফম্যান ২০২০ সালের ১৩ জানুয়ারি ৮৯ বছর বয়সে মৃত্যুবরণ করেন।  তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:২০২০-এ মৃত্যু বিষয়শ্রেণী:রোমান ক্যাথলিকবাদ থেকে ইসলামে ধর্মান্তরিত বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:জার্মান প্রাক্তন খ্রিস্টান
দেওয়ান বাজার বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।   আয়তন  দেওয়ান বাজার ওয়ার্ডের আয়তন ০.৪৪ বর্গ কিলোমিটার।   জনসংখ্যার উপাত্ত  ২০১১ সালের আদমশুমারি অনুযায়ী দেওয়ান বাজার ওয়ার্ডের মোট জনসংখ্যা ৩২,৬৩৩ জন। এর মধ্যে পুরুষ ১৮,০৮২ জন এবং মহিলা ১৪,৫৫১ জন। মোট পরিবার ৬,৯৫৮টি।   অবস্থান ও সীমানা  চট্টগ্রাম সিটি কর্পোরেশনের মধ্যাংশে দেওয়ান বাজার ওয়ার্ডের অবস্থান। এর পূর্বে ১৯নং দক্ষিণ বাকলিয়া ওয়ার্ড ও ১৭নং পশ্চিম বাকলিয়া ওয়ার্ড, উত্তরে ১৬নং চকবাজার ওয়ার্ড, পশ্চিমে ২১নং জামালখান ওয়ার্ড ও ৩২নং আন্দরকিল্লা ওয়ার্ড এবং দক্ষিণে ৩২নং আন্দরকিল্লা ওয়ার্ড ও ৩৫নং বকশীর হাট ওয়ার্ড অবস্থিত।   প্রশাসনিক কাঠামো  দেওয়ান বাজার ওয়ার্ড চট্টগ্রাম সিটি কর্পোরেশনের আওতাধীন ২০নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের কোতোয়ালী থানার আওতাধীন। এটি ২৮৬নং চট্টগ্রাম-৯ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাগুলো হল :      রুমঘাটা  দেওয়ান বাজার সিএন্ডবি কলোনি  ঈশ্বরনন্দী লেন  মাছুয়া ঝর্না  বৃন্দাবন আঁখেড়া (জয়নাব কলোনী)  খলিফাপট্টি  ঘাট ফরহাদবেগ  জেনারেল হাসপাতাল  টেরিবাজার (রাস্তার উত্তর পাশ)  টেরিবাজার আফিম গলি  বলুয়ার দীঘি  কোরবানিগঞ্জ   শিক্ষা ব্যবস্থা  ২০১১ সালের আদমশুমারি অনুযায়ী দেওয়ান বাজার ওয়ার্ডের সাক্ষরতার হার ৭৯.৮%। এ ওয়ার্ডে ১টি কলেজ, ২টি মাধ্যমিক বিদ্যালয় ও ২টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  চট্টগ্রাম সিটি কর্পোরেশন কায়সার নিলুফার কলেজ  মাধ্যমিক বিদ্যালয়  লামাবাজার এ এস সিটি কর্পোরেশন উচ্চ বিদ্যালয়  বলুয়ারদীঘি সিটি কর্পোরেশন বালিকা উচ্চ বিদ্যালয়  প্রাথমিক বিদ্যালয়  ঘাটফরহাদবেগ সরকারি প্রাথমিক বিদ্যালয়  বলুয়ারদীঘি সরকারি প্রাথমিক বিদ্যালয়   অর্থনীতি    ব্যাংক  বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ২০নং দেওয়ান বাজার ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো: ক্রম নংব্যাংকের ধরনব্যাংকের নামশাখাব্যাংকিং পদ্ধতিঠিকানা০১রাষ্ট্রায়ত্ত্ব বাণিজ্যিক ব্যাংকরূপালী ব্যাংককোরবানীগঞ্জ শাখাসাধারণজলিল ম্যানসন, ৩৭, কোরবানীগঞ্জ, চট্টগ্রাম০২দেওয়ান বাজার শাখা৩২১, দিদার মার্কেট, দেওয়ান বাজার০৩সোনালী ব্যাংকসিরাজদ্দৌলা সড়ক শাখাদেওয়ান বাজার, চট্টগ্রাম০৪বেসরকারি বাণিজ্যিক ব্যাংকআইএফআইসি ব্যাংকটেরিবাজার উপশাখাসাধারণএস কে টাওয়ার, আফিমের গলি, কোতোয়ালী, চট্টগ্রাম০৫দেওয়ান বাজার উপশাখাজে এস টাওয়ার, বাসা নং ৮৯, নবাব সিরাজদ্দৌলা রোড, চট্টগ্রাম০৬ইস্টার্ন ব্যাংকসিরাজদ্দৌলা রোড শাখা৯৪, সিরাজদ্দৌলা রোড, দেওয়ান বাজার, চট্টগ্রাম০৭ইউনিয়ন ব্যাংকদেওয়ান বাজার শাখাইসলামী শরিয়াহ্ ভিত্তিকআর এফ সমীরণ (১ম তলা), বাসা নং ৩২৪, নবাব সিরাজদ্দৌলা রোড, দেওয়ান বাজার, চন্দনপুরা, চট্টগ্রাম০৮শাহ্‌জালাল ইসলামী ব্যাংকআন্দরকিল্লা শাখাপূবালী আর্ট প্রেস ভবন (১ম তলা), ৩২০, আন্দরকিল্লা, চট্টগ্রাম   কাউন্সিলর   কাউন্সিলর  রাজনৈতিক দল  নির্বাচন সন চৌধুরী হাসান মাহমুদ হাসনী  বাংলাদেশ আওয়ামী লীগ  ২০১৫ চৌধুরী হাসান মাহমুদ হাসনী  বাংলাদেশ আওয়ামী লীগ  ২০২১   আরও দেখুন   চট্টগ্রাম কোতোয়ালী মডেল থানা  চট্টগ্রাম সিটি কর্পোরেশন  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম সিটি কর্পোরেশনের ওয়ার্ড
ফ্রেম| এপিডুরাল হেমাটোমা () হচ্ছে এক প্রকার রক্তক্ষরণ যা মস্তিষ্কের ডুরা ম্যাটার আবরণী ও করোটির মধ্যবর্তী স্থানে সংঘঠিত হয়। সাধারণত আঘাতজনিত কারণে এই রক্তক্ষরণের সূত্রপাত হয়। আঘাতপ্রাপ্ত হওয়ার পর পর-ই আক্রান্ত ব্যক্তি চেতনা হারাতে পারেন, কিছু সময় পর আবার একটি নির্দিষ্ট সময়ের পর্যন্ত চেতনা ফিরে পাওয়ার পর, আবার চেতনা হারানোর মতো ঘটনা ঘটতে পারে। অন্যান্য লক্ষণের মধ্যে রয়েছে, মাথাব্যথা, মানসিক বিভ্রান্তি, বমি করা, এবং শরীরের নির্দিষ্ট অংশ নড়াচড়া করার অক্ষমতা। এছাড়াও খিঁচুনির মতো জটিলতাও দেখা যেতে পারে।  সাধারণত মাথার আঘাতের ফলে টেম্পোরাল হাড় ভেঙ্গে মধ্য মেনিনজিয়াল ধমনি ছিড়ে এপিডুরাল হেমাটোমা সৃষ্টি হয়। মাঝে মধ্যে কোয়াগুলোপ্যাথি বা রক্তবাহিকার ত্রুটির কারণেও এটি হতে পারে। রোগনির্ণয়ের জন্য সিটি স্ক্যান ও এমআরআই-এর ব্যবহার প্রচলিত। যদি এ ধরনের জটিলতা মস্তিষ্কের বদলে সুষুম্নাকাণ্ডে সৃষ্টি হয় তখন তা স্পাইনাল এপিডুরাল হেমাটোমা নামে পরিচিত।  এই রক্তক্ষরণের চিকিৎসা সাধারণত শল্যচিকিৎসার মাধ্যমে করা হয় যা ক্রেনিওটোমি বা বার হোল করার মাধ্যমে করা হয়। সময়মতো চিকিৎসা করা না হলে সাধারণত আক্রান্ত ব্যক্তির মৃত্যুবরণ করে। সকল প্রকার মাথার আঘাতের মধ্যে ৪% ক্ষেত্রে এই ধরনের রক্তক্ষরণের সৃষ্টি হয়। সাধারণত অল্প বয়স্কদের ক্ষেত্রে এর প্রকোপ বেশি, এবং নারীদের তুলনায় পুরুষরা বেশি আক্রান্ত হয়।   বিস্তার  মাথায় আঘাতের প্রায় ৪% এবং প্রাণঘাতী মাথায় আঘাতের প্রায় ১৫%-এর সাথে এপিডুরাল হেমাটোমার সংশ্লিষ্টতা রয়েছে। এই জটিলতা কিশোর-কিশোরী ও অল্প বয়স্কদের মধ্যে বেশি দেখা যায়, কারণ বয়স বৃদ্ধির সাথে সাথে ডুরা ম্যাটার করোটির সাথে সেঁটে যায় আর এজন্য এপিডুরাল হেমাটোমা বিকশিত হওয়ার সম্ভাবনা কমে আসে। তুলনামূলকভাবে পুরুষেরা, নারীদের তুলনায় বেশি মাত্রায় এপিডুরাল হেমাটোমার স্বীকার হয়।   তথ্যসূত্র    বহিঃসংযোগ    মেডপিক্স: এপিডুরাল হেমাটোমা  https://web.archive.org/web/20140820073507/http://radiopaedia.org/cases/epidural-hematoma  বিষয়শ্রেণী:সেরিব্রোভাসকুলার রোগ বিষয়শ্রেণী:নিউরোট্রমা
নগর ইউনিয়ন বাংলাদেশের ময়মনসিংহ বিভাগের নেত্রকোণা জেলার খালিয়াজুড়ি উপজেলার অন্তর্গত একটি ইউনিয়ন।   অবস্থান ও সীমানা  এটি খালিয়াজুড়ি উপজেলা থেকে দক্ষিণে অবস্থিত। এই ইউনিয়নের পাশ দিয়ে বয়ে চলছে পুরাতন সুরমা নদী। এটি গিয়ে পরে ধনপুর ধেনু নদী তে গিয়ে মিশেছে।এই ইউনিয়নের পূর্বে শাল্লা উপজেলা,পশ্চিমে খালিয়াজুড়ি সদর,উত্তরে কৃষ্ণপুর ইউনিয়ন, দক্ষিণে পাচহাট ইউনিয়ন।   ইতিহাস    প্রশাসনিক এলাকা  গ্রাম সমূহ:  আদমপুর  গোয়ালবাড়ী  নয়াগাঁও  তাতিঁয়া  বল্লভপুর  পাঁচগাছিয়া  গন্ডামারা  উদয়পুর  বাঘাটিয়া  সগ্র্যাখাই  হায়াতপুর  খুশালপুর  চাঁদপুর   আয়তন ও জনসংখ্যা  নগর ইউনিয়নের আয়তন ৯৬১৮ একর এবং ২০১১ সালের আদমশুমারী অনুযায়ী মোট জনসংখ্যা ৯,৪২৮।   শিক্ষা  শিক্ষার হার : ৭০% (২০০১ এর শিক্ষা জরীপ অনুযায়ী)  শিক্ষা প্রতিষ্ঠান  সরকারী প্রাথমিক বিদ্যালয়- ৫টি  বে-সরকারী রেজিঃ প্রাঃ বিদ্যালয়- ৪টি  উচ্চ বিদ্যালয়- ২টি   দর্শনীয় স্থান   ছেলা নদী  নয়াগাও নিম্ন মাধ্যমিক বিদ্যালয়   নয়াগাও কালী মন্দির  খুশালপুর দুর্গামন্দির  বাঘাটিয়া হাসপাতাল   নয়াগাঁও বাজার  আদমপুর বাজার  উদয়পুর বাজার ও পাশের সুরমা নদী  হায়াতপুর বাজার   জনপ্রতিনিধি  বর্তমান ইউপি চেয়ারম্যান- দেবেশ চন্দ্র তালুকদার  বিশেষ ব্যাক্তি Durjoy purkaysthoএকজন ভালো মনের মানুষ। সত্যের পথিক সব সময় সমাজের ভালো চায়    আরও দেখুন    ময়মনসিংহ বিভাগ  নেত্রকোণা জেলা   তথ্যসূত্র   বিষয়শ্রেণী:খালিয়াজুড়ি উপজেলার ইউনিয়ন
সার্বিয়ায় আরব () মূলত বিভিন্ন আরব দেশসমূহ, বিশেষ করে লিবিয়া, লেবানন, সিরিয়া, ফিলিস্তিন, ইরাক এবং জর্ডান থেকে আসা প্রবাসী; এছাড়াও মিশর, আলজেরিয়া, তিউনিসিয়া, মরক্কো এবং সুদান থেকে আসা ছোট গোষ্ঠীও রয়েছে। লেবানিজ এবং সিরীয় প্রবাস এর নাগরিকরাই আধুনিক সার্বিয়ায় প্রথম আরব হিসাবে আগমন করেছিলেন। ১৯৭০ এবং ১৯৮০-এর দশকে, ইরাক ও সিরিয়ার অনেক শিক্ষার্থী বেলগ্রাড বিশ্ববিদ্যালয়-এ ভর্তি হয়েছিল। অতি সম্প্রতি, আরব বসন্ত এবং সিরীয় গৃহযুদ্ধ এর ফলস্বরূপ, বিপুল সংখ্যক আরব সিরীয় গৃহযুদ্ধের শরণার্থী হিসাবে সার্বিয়া অতিক্রম করছে এবং পশ্চিম ইউরোপ-এ অভিবাসন করার চেষ্টা করছে। লিবিয়ার নাগরিক সার্বিয়ায় লিবিয়ার একটি ছোট সম্প্রদায় রয়েছে। তারা প্রধানত বেলগ্রেডে বসবাস করে। ১৯৯৭ সাল থেকে বেলগ্রেডে একটি লিবিয়ান স্কুল রয়েছে এবং এটি ২০১২ সালে সম্প্রদায়টির চাহিদা মেটাতে সম্প্রসারিত হয়েছে।  ইরাকের নাগরিক সার্বিয়ার বেশিরভাগ ইরাকি শিক্ষিত এবং তারা সার্বিয়াকে একটি "বন্ধুত্বপূর্ণ এবং ভ্রাতৃত্বপূর্ণ" দেশ হিসেবে দেখে।  সিরিয়ার নাগরিক ২০২৩ সালে, সার্বিয়ায় ৩৬,৩৬০ জন সিরীয় নিবন্ধিত হয়েছিল।  সংস্কৃতি সম্প্রদায়ের সদস্যরা ইসলাম (আরও দেখুন সার্বিয়ায় ইসলাম) এবং প্রাচ্য খ্রিস্ট ধর্ম অনুসরণ করে।  ব্যক্তি মুহাম্মদ ইউসুফস্পাহিচ, মুফতি, বেলগ্রেডে জন্মগ্রহণ; বসনিয়াক পিতা ও মিশরীয় মাতা জোসিফ আল সাইদ, এমএমএ যোদ্ধা,Josif Al Said pobeda je moj cilj Muski Magazine 16 April 2011  বেলগ্রেডে জন্মগ্রহণ; জর্ডানি পিতা ও সার্বীয় মাতা আমজাদ মিগাতি, সার্বীয় রাজনীতিবিদ এবং সার্বীয় র‌্যাডিক্যাল পার্টির সদস্য; জর্ডানি নেদাল হালিল, ব্যবসায়ী এবং আমান এর প্রধান নির্বাহী কর্মকর্তা; জর্ডানি মোহাম্মদ দাহলান, রাজনীতিবিদ এবং গাজায় ফাতাহ এর প্রাক্তন নেতা, ফিলিস্তিনি জাওয়াদ আলদ্রৌবি, সিরিয়ায় জন্মগ্রহণকারী একজন ডাক্তার। নোভী সাদ বিশ্ববিদ্যালয়ে চিকিৎসাশাস্ত্র অধ্যয়ন করেছেন। শিশুবিদ্যায় বিশেষজ্ঞ।  আরও দেখুন  ইরাক–সার্বিয়া সম্পর্ক ফিলিস্তিন–সার্বিয়া সম্পর্ক সার্বিয়া–সিরিয়া সম্পর্ক সার্বিয়া–সংযুক্ত আরব আমিরাত সম্পর্ক আরব প্রবাস লেবানিজ প্রবাস সিরীয় প্রবাস ফিলিস্তিনি প্রবাস মরক্কোয় প্রবাস ইরাকি প্রবাস মিশরীয় প্রবাস  তথ্যসূত্র  বিষয়শ্রেণী:সার্বিয়ার জাতিগোষ্ঠী সার্বিয়া বিষয়শ্রেণী:সার্বিয়ায় মধ্যপ্রাচ্যীয় প্রবাস বিষয়শ্রেণী:সার্বিয়ায় ইসলাম বিষয়শ্রেণী:ইউরোপের মুসলিম সম্প্রদায়
থাম্ব|250x250পিক্সেল|হায়দ্রাবাদি মারাগ, ভারতের হায়দ্রাবাদের একটি ঐতিহ্যবাহী মাটন কারি। এই পদটি প্রাথমিক কারি হিসাবে পরিবেশন করা হয়। থাম্ব|ডাল মাখনি, মাখন ও ক্রিম সহ বিভিন্ন ধরনের মসুর ডাল দিয়ে তৈরি একটি পদ। এটি ভারতীয় স্যুপ ও সুরুয়ার তালিকা। ভারতীয় রন্ধনপ্রণালী ভারতীয় উপমহাদেশের রান্নার ঐতিহ্য ও অনুশীলন নিয়ে গঠিত, যা ঐতিহ্যগত সমৃদ্ধ স্বাদ ও বিভিন্ন স্বাদের জন্য বিখ্যাত। ভারতীয় স্যুপ ও সুরুয়া ১. সাম্বার (রোমানাইজড : Sāmbār) হল একটি ডাল-ভিত্তিক সবজি সুরুয়া, যা অড়হর ডাল ও তেঁতুলের ঝোল দিয়ে রান্না করা হয়। এটি দক্ষিণ ভারতীয় ও শ্রীলঙ্কার রন্ধনশৈলীতে জনপ্রিয়।  ২. কড়ি বা কড়হি, রাজস্থান থেকে উদ্ভূত একটি পদ। এটিতে বেসনের তৈরি একটি ঘন ঝোল থাকে এবং এতে পাকোড়া নামে উদ্ভিজ্জ ভাজা থাকে, যাতে দই যোগ করা হলে এটি কিছুটা টক স্বাদযুক্ত হয়। এটি প্রায়শই রান্না করা ভাত বা রুটির সাথে খাওয়া হয়।  ৩. ডাল মাখনি হল একটি পদ যা ভারতের নয়া দিল্লিতে উদ্ভূত হয়েছে। এটি গোটা বিউলি ডাল (কালো মটরশুটি) ও অন্যান্য ডাল দিয়ে তৈরি করা হয় এবং এতে মাখন ও ক্রিম রয়েছে।    ৪. কোরমা বা কোর্মা দক্ষিণ এশিয়ায় উদ্ভূত একটি পদ, যা দই, পানি বা রস ও ঘন সস বা ঝোল তৈরির জন্য মশলা দিয়ে অল্প আঁচে রান্না করা মাংস বা শাকসবজি নিয়ে গঠিত।  ৫. পায়া হল ভারতীয় উপমহাদেশে উদ্ভূত একটি ঐতিহ্যবাহী মাংসের সুরুয়া। এই পদের প্রস্তুতপ্রণালী আঞ্চলিকভাবে পরিবর্তিত হয়। ভাজা পেঁয়াজ ও রসুন দিয়ে স্যুপ বেস তৈরি করা হয় যেখানে মাংস ও হাড়ের সাথে বেশ কয়েকটি তরকারি-ভিত্তিক মশলা যোগ করা হয়। রান্না করা পদটি সতেজ কাটা আদা ও লম্বা ধনে পাতার আভরণের সাথে সতেজ কাটা লেবুর সাথে পরিবেশন করা হয়।   ৬. মাচো ঝোল হল একটি মশলাদার অসমীয়া মাছের তরকারি, যা আলু, মরিচ, আদা ও রসুন দিয়ে তৈরি করা হয়।   ৭. হায়দ্রাবাদি মারাগ বা মারাগ হল একটি মশলাদার মাটন স্যুপ যা ভারতের হায়দ্রাবাদে প্রাথমিক পদ হিসাবে পরিবেশন করা হয় এবং হায়দ্রাবাদি রন্ধনশৈলীর অংশ। এটি হাড় সহ কচি ছাগলের মাংস থেকে প্রস্তুত করা হয়। এটি পাতলা স্যুপ। স্যুপটি হায়দ্রাবাদি বিয়েতে অন্যতম প্রাথমিক পদ হয়ে উঠেছে।  তথ্যসূত্র   বিষয়শ্রেণী:ভারতীয় রন্ধনশৈলী সম্পর্কিত তালিকা বিষয়শ্রেণী:ভারতীয় রন্ধনশৈলী
বস্তার লৌহ শিল্প ("বস্তারের লোহার কারুকাজ" নামেও পরিচিত) হ'ল একটি ঐতিহ্যবাহী ভারতীয় লোহার কারুশিল্প, যা ভারতের ছত্তিসগড় রাজ্যের বস্তার জেলায় তৈরি হয়। লৌহ-কারুকাজের কাজটি বৌদ্ধিক সম্পত্তি অধিকার (টিআরপিএস) চুক্তির বাণিজ্য সম্পর্কিত ভৌগোলিক নির্দেশক (জিআই) এর অধীনে সুরক্ষিত হয়েছে। এটি আইটেম নম্বর ৮২ তে পেটেন্ট ডিজাইনস এবং ট্রেডমার্কের নিয়ামক জেনারেল দ্বারা ভারত সরকারের জিআই আইন ১৯৯৯ এর "বস্তার আয়রন ক্রাফ্ট" হিসাবে তালিকাভুক্ত হয়েছে।  ইতিহাস ছত্তিশগড়ের বস্তার জেলা খণিজ লোহার ভাণ্ডারের দিক থেকে অন্যতম ধনী অঞ্চল। উপজাতি, বিশেষত  গোণ্ড এবং মারিয়া সম্প্রদায় লোহা আকরিক থেকে লোহা আহরণে বিশেষভাবে দক্ষ, তাই স্বাভাবিকভাবেই তাদের মধ্যে কর্মকার সম্প্রদায় গঠিত হয়েছে। এই সম্প্রদায় কৃষিক্ষেত্রের সরঞ্জাম, জঙ্গল কাটার সরঞ্জাম, তীরের ফলা এবং শিকারের জন্য ছুরি সরবরাহ করে উপজাতির চাহিদা পূরণ করে। তাদের দক্ষতা সময়ের সঙ্গে বিকশিত হওয়ার সাথে সাথে উপাদান এবং কৌশল নিয়ে পরীক্ষা নিরীক্ষা করেও বিকশিত হয়েছিল। লোহার নৈপুণ্য দক্ষতা বস্তার অঞ্চলে প্রজন্ম ধরে চলে আসছে।    আরও দেখুন    বিড্রিওয়্যার  কিন্নাল কারুশিল্প  ভারতে ভৌগোলিক নিদর্শনগুলির তালিকা   তথ্যসূত্র    গ্রন্থাগার        বহিঃসংযোগ    ডিজাইন গ্যালারী: বাস্তার লোহার কারুকাজ  বিষয়শ্রেণী:ভারতের ভৌগোলিক নির্দেশক বিষয়শ্রেণী:ছত্তিশগড়ের অর্থনীতি বিষয়শ্রেণী:বস্তার জেলা বিষয়শ্রেণী:ভারতীয় ধাতুকর্ম বিষয়শ্রেণী:শৈল্পিক কৌশল
সিলেট ধর্মপ্রদেশ () হচ্ছে বাংলাদেশে অবস্থিত একটি ধর্মপ্রদেশ, যা সিলেট, সুনামগঞ্জ, হবিগঞ্জ, ও মৌলভীবাজার জেলা নিয়ে গঠিত। এটি ঢাকার পুরোহিত অঞ্চলের মধ্যে পড়েছে।  নেতৃত্ব  সিলেটের বিশপ (রোম্যান)  বিশপ বিজয় নিচেফোরাস ডি'ক্রোজ, ও.এম.আই. (জুলাই ৮, ২০১১– বর্তমান)   ইতিহাস  সিলেট ধর্মপ্রদেশ ৩০শে সেপ্টেম্বর, ২০১১ সালে প্রতিষ্ঠা লাভ করে। পোপ ষোড়শ বেনেডিক্টের এক ঘোষণার মাধ্যমে ২০১১ সালের ৮ই জুলাই এলাকাটি এই মর্যাদা অর্জন করে। নবগঠিত এই এলাকার আয়তন ১২,৫৯৫ বর্গ কিমি যা সিলেটের চারটি জেলাকে অন্তর্ভুক্ত করেছে। এর মোট জনসংখ্যা ১ কোটি, যার মধ্যে ১৭,০০০ ক্যাথোলিক বিশ্বাসী রয়েছে।   তথ্যসূত্র    Catholic Hierarchy  বিষয়শ্রেণী:২০১১-এ প্রতিষ্ঠিত খ্রিস্টান সংগঠন বিষয়শ্রেণী:বাংলাদেশের রোমান ক্যাথলিক ধর্মপ্রদেশ বিষয়শ্রেণী:ঢাকার রোমান ক্যাথলিক যাজকীয় প্রদেশ